Ložban

Ložban (rahvusvahelises foneetikatähestikus [ˈloʒban], ametliku täisnimega Lojban: a realization of Loglan) on tehiskeel, mille lõi ja mida arendab Logical Language Group (esialgne variant valmis aastal 1987). Lojban põhineb varasemal tehiskeelel Loglan, täiendades seda, parandades kasutatavust ja lõdvendades autoriõigusi. Sel on ISO 639 keelekood jbo.

Ložbani ja Loglani eesmärgid ja omadused kattuvad suuresti. Mõned Lojbani omadused:
Põhineb predikaatloogikal, suudab täpselt keerulisi lauseid/struktuure väljendada.
Korrapärane, keeles puuduvad erandid. Seega on seda lihtne arvutiga töödelda.
Kultuuriliselt võimalikult neutraalne
Lihtne õppida ja kasutada, võrreldes loomulike keeltega
Võimaldab täpselt edasi anda kontekstis olevaid emotsioone
Loglani esialgne eesmärk oli Sapir-Whorfi hüpoteesi kontrollimine, samas Lojbani kogukonna plaanid on laiemad:
Üldine lingvistika uurimine
Tehisintellekti-alane uurimine
Inimese-arvuti suhtlus ja loomulike keelte masintõlge
Keele kasutamine õppevahendina
Isiklik looming ja enese arendamine

Nagu paljudes väikese kõnelejaskonnaga keeltes, nii pole ka Lojbanis kuigi palju kirjandust.

Hääldamine
Ložbani tähestikus on 26 tähte: ' , . a b c d e f g i j k l m n o p r s t u v x y z. Ladina tähestikust puuduvad h, w ja q. Suurtähti ei kasutata muidu, kui rõhu märkimiseks pärisnimedes, neid ei loeta eraldi tähtedeks. Mõnda tähte võib mitut moodi hääldada. Järgnevas tabelis on lubatavad hääldused:

HäälikIPAKirjeldus'h, θKurguga tehtav h või inglise "th" nagu think,—silbivahe.ʔKõrisulg või pausaa, ɑbbHeliline b (eesti b on poolheliline, kaldub rohkem p poole), nagu kabicʃ, ʂʃ on "märg" š, nagu inglise keeles shoe, ʂ on "kuiv" š, nagu šokolaadddHeliline d, nagu padieɛ, eff, ɸggHeliline g nagu paganiijʒ, ʐ ʒ on "märg" ž nagu pidžaama, ʐ on "kuiv" ž nagu garaažkkllmmnn, ŋoo, ɔpprr, ɹ,ɾ, ʀTavaline r, võib olla ka inglise või prantsuse stiilis (kurguga tehtav) või jaapani stiilis ühe "puutega"ssttuuvv, βxxSuulaega tehtav h, erinevalt '-märgistyəTäishäälik, mida tehakse lõdva suuga, midagi õ, ö ja a vahepealset.zz
Kokkuvõtteks, Lojban kasutab eesti keele moodi hääldusi, välja arvatud ', x ja j.

Lojbani grammatika
Lojbanis on 3 lauseliiget: brivla - täidab nimisõnade ja tegusõnade aset, cmene - pärisnimed ja cmavo - artiklid, arvud, ajad, asesõnad jne. Puuduvad omadussõnad ja määrsõnad nagu eesti keeles.

Põhilise osa Lojbanist moodustavad positsioonilised predikaadid ehk brivla. Nad käituvad nagu funktsioonid matemaatikas ja programmeerimises. Näiteks bramau tähendab "suurem" - mi bramau do le ka clani tähendab "ma olen suurem kui sina pikkuse omaduse järgi". brivla positsioone saab muuta - fi le ka clani fe do fa mi bramau tähendab "pikkuse poolest ma ületan sind".

Veel paar näidet:
le cinfo cu bramau le mlatu - lõvi on suurem kui kass
mi bramaugau le cinfo le mlatu - ma teen lõvi suuremaks kui kass
le cinfo cu mlatu le bramau - lõvi on kass liigist/tõust "suurem"

brivlade positsioonid sõltuvad brivla definitsioonist. Loomade-taimede puhul on teine positsioon liik või tõug, sõna klama (minema) puhul on esimene koht see, kes läheb; teine - siht, kolmas - kust, neljas - kustkaudu, viies - millega/transpordivahend.

Lojban püüab eemaldada sõnade ja lausete mitmetähenduslikkuse ("Nägin unes surnud koera" - kumb oli unes, mina või koer?), samuti on selle häälikud valitud nii, et sõnu oleks lihtne üksteisest eristada.

Grammatika on defineeritud formaalselt YACCi abil.

Sõnavara
Lojbani sõnavara on saadud maailma 6 enimkasutatava keele "kokkusegamisel", ehk 1,342 tüvisõna gismu on arvuti valitud hiina, hindi/urdu, inglise, hispaania, araabia ja vene keele tüvede kokkusegamisel. See peaks tegema keele lihtsasti omandatavaks võimalikult suurele arvule inimestest. Tüvisõnu ehk gismusid saab kombineerida mitmel viisil, nii luues uusi (üldjuhul täpsemaid) tähendusi - ülalpool näiteks toodud bramau on kombinatsioon sõnadest barda (suur) ja zmadu (rohkem). Samuti on võimalik sõnu laenata teistest keeltest, neid modifitseerides arusaadavaks ka teise keele mitteoskajatele. Näiteks itaalia spaghetti oleks djarspageti - dja on osa sõnast cidja ehk "toit", seega saab jutust aru ka ilma itaalia keelt oskamata.

Näidistekstid
Originaaltekstid
http://www.lojban.org/tiki/tiki-index.php?page=zdilisri&bl - anekdoodid
http://www.digitalkingdom.org/~rlpowell/hobbies/lojban/palm/la%20nicte%20cadzu/index.html - "Ööskõndijad", õudusjutt

Tõlked
http://www.lojban.org/texts/translations/alice.html - "Alice imedemaal"
http://www.lojban.org/tiki/tiki-index.php?page=Texts+In+Lojban&bl - ja palju muud.

Välislingid ja viited
Lojbani IRC kanal - irc.lojban.org port 6667, Freenode võrgus
Lojbani ametlik koduleht
Cowan, John Woldemar. The Complete Lojban Language. Fairfax, Virginia: The Logical Language Group, 1997. ISBN 0-9660283-0-9
Goertzel, Ben: Potential Computational Linguistics Resources for Lojban. Self-published, March 6, 2005. 
Nicholas, Nick; Cowan, John Woldemar. What is Lojban?. Fairfax, Virginia: The Logical Language Group, 2003. ISBN 0-9660283-1-7
Speer, Rob; Havasi, Catherine: Meeting the Computer Halfway: Language Processing in the Artificial Language Lojban. Massachusetts Institute of Technology, 2004. 
Lojbani ja Loglani võrdlus
Lojbani sõnastik

ingliskeelne Wikibook

Kategooria:Tehiskeeled